《和高侍讲先生韵五首时宣德七年也 其二》
明代·曹义

江南一别绝音尘，蓟北初逢喜接邻。晋帖临来多俊逸，唐诗吟处更清新。

樗材有幸相资益，书籍无嫌独借频。昭代共誇膺好爵，愿摅忠悃荅皇仁。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。